Diari Oficial de la Generalitat Valenciana


Sumari del DOGV 7129, del 11-10-2013 (2013/9638)

Notificació del laude emés per la Junta Arbitral de Transports d'Alacant. Expedient número 026/13-A .
-----------------------------------------------------------------------------------------------------

### Dades del document

Número de DOGV
:   7129

Data del DOGV
:   11-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9638


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 026/13-A . [2013/9638]  
Luis Felipe Suárez Jorcano, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Alvitrans Europa, SL, que s'ha dictat un laude en l'expedient referenciat i atés que no és possible notificar-lo per parador desconegut o ignorat o per absència, es fa a través d'esta publicació, als efectes legals oportuns. El contingut íntegre del laude és el que s'assenyala a continuació:  
  
«Tribunal. President: Luis Felipe Suárez Jorcano. Vocals: Francisco Ortiz Gutiérrez, Miguel García Navarro. Secretària vocal: Carolina Casal Asensio. Parts: reclamant: Delta División, SL, representada per José Salvador Santamaría Rodríguez. Reclamat: Alvitrans Europa, SL, que no compareix a l'acte de vista.  
A Alacant, el 4 de juliol de 2013 i a les 09.35 hores, queda constituïda la Junta Arbitral de Transports pels membres expressats al marge i amb l'assistència de les parts per a resoldre l'expedient 026/13-A, i es procedix a la celebració de la vista oral respecte de la reclamació següent: impagament de ports. Incompareixença del demandat.   
  
Després d'iniciada la vista oral pel president, es procedix a comprovar la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 4 de juliol de 2013 per mitjà d'un escrit rebut el 20 de juny de 2013 per un empleat, segons queda acreditat amb l'avís de recepció expedit pel Servici de Correus i que consta en l'expedient.   
  
Una vegada concedida la paraula a la reclamant, deixa basada la seua reclamació en els següents antecedents de fet:  
1. Ratificant-se en tots els motius de la seua demanda, manifesta que com a conseqüència de les relacions comercials existents entre les parts, la reclamant va realitzar, per compte de la reclamada, un transport entre St. Romain de Colbosc (França) i Cocentaina (Alacant) segons queda acreditat en la documentació adjunta a la demanda i que consta en l'expedient. Una vegada acabats els ports, sense cap inconvenient, es va presentar al cobrament la factura número 121598 d'11 de juny de 2012 per l'import de 1.180,00 euros.   
Després de realitzades diverses gestions no s'aconseguix cobrar els servicis prestats a l'empresa reclamada per cap mitjà, i a pesar de contractar la càrrega a través d'Internet, sap que esta ja no està donada d'alta en la borsa de treball, per incidències en pagaments amb diversos clients, i sol·licita que siga reconegut el seu dret i es condemne la reclamada a pagar la quantitat de 1.180,00 euros.  
visit que no existixen més al·legacions i que ha sigut debatuda la demanda, es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la Llei d'Ordenació de Transports Terrestres (RD 1211/1990).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que en fa l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha l'acord esmentat de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat».   
  
3. Quant al lloc de subscripció del contracte, en els servicis contractats electrònicament entre empresaris o professionals, es presumirà el del prestador de servicis excepte un pacte entre les parts, conforme determina l'article 29 de la Llei 34/2002, d'11 de juliol, de Servicis de la Societat de la Informació i de Comerç Electrònic.  
4. De les manifestacions realitzades en la vista es deduïx que, efectivament, els ports que són reclamats en esta demanda i la factura dels quals hi consta adjunta van ser realitzats, cosa que determina el dret a cobrar-los per part de la reclamant.  
Per tot això, una vegada valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda, interposada per Delta División, SL, representada per José Salvador Santamaría Rodríguez contra Alvitrans Europa, SL, ja que dels fets relatats, documents probatoris i declaracions efectuades s'establix que, atés que s'ha realitzat el transport reclamat dins de les condicions contractuals convingudes cal pagar-ne l'import.   
  
Per tot això Alvitrans Europa, SL, haurà de pagar a Delta División, SL, la quantitat de mil cent huitanta euros (1.180,00 euros).  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents al dia que es notifique, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude podrà sol·licitar-se'n a esta Junta Arbitral la correcció, aclariment o complementació, d'acord amb l'article 39 de l'esmentada Llei d'Arbitratge.  
Després de transcorreguts 20 dies des de la notificació d'este laude a les parts, podrà instar-se'n l'execució forçosa, davant del Jutjat de Primera Instància d'Alacant conforme establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis de recursos esmentats que inclou el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 26 de setembre de 2013.- El president de la Junta Arbitral de Transports d'Alacant: Luis Felipe Suárez Jorcano.